Ulitis

Ulitis () – atolas Ramiajame vandenyne, Karolinų salose, priklauso Mikronezijos Federacinių Valstijų Japo valstijai. Yra nutolęs 191 km į rytus nuo Japo salos. Plotas 548 km², iš jo sausumos dalis – 4,5 km². Atolo žiedą sudaro ~40 salelių. Lagūnos ilgis 30 km, plotis 15 km.

Atole gyvena 773 gyventojai (2000 m.). Gyvenamos yra 4 salelės: Falalopas, Asoras, Mogmogas ir Fedarai. Falapope yra nedidelis lėktuvų pakilimo/nusileidimo takas, viešbutis, parduotuvė, aukštoji mokykla. Uličio atolo vadas gyvena Mogmogo salelėje.

Pirmasis europietis, atradęs šį atolą buvo portugalas Diego da Rocha (1526 m.). II pasaulinio karo metais čia buvo įsikūręs japonų laivynas.

Atolai
Mikronezijos Federacinių Valstijų salos